ORDE do 21 de abril de 2006 pola que se regulan os acordos sobre a taxa sectorial de estabilidade e se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo e se procede á súa convocatoria para o ano 2006.
CONSELLERÍA DE TRABALLO — III. OUTRAS DISPOSICIÓNS — 28/04/2006

Mediante o Decreto 289/1997, do 9 de outubro, esta comunidade autónoma asumiu as funcións e
servizos transferidos pola Administración do Estado relativos á xestión realizada polo Instituto Nacional de Emprego no ámbito do traballo, o emprego e a formación e, a través do Decreto 211/2005, do 11 de agosto, polo que se fixa a estrutura orgánica dos departamentos da Xunta de Galicia e mais o Decreto 536/2005, do 6 de outubro, polo que se establece a estrutura orgánica da Consellería de Traballo, que asume o exercicio das competencias e funcións, entre outras materias, no relativo ás políticas activas de emprego.
Correspóndelle agora a esta consellería a xestión das subvencións e axudas públicas das políticas activas de emprego, no marco do establecido nos artigos 40 e 41 da Constitución española, na Lei 56/2003, do 16 de decembro, de emprego, na Estratexia Europea de Emprego - que define como unha prioridade absoluta das políticas sociais e laborais o aumento de emprego e da participación no mercado de traballo - e na declaración institucional polo diálogo social en Galicia, asinada o 5 de novembro de 2005, entre a Xunta de Galicia e as organizacións sindicais e empresariais, e co obxectivo de que a sociedade galega acade uns maiores niveis de desenvolvemento económico, de calidade no emprego, de benestar social e de cohesión no territorio.
A redución das taxas de temporalidade, tendo en conta a realidade de cada un dos sectores da nosa economía e a mellora da súa competitividade, constitúe unha das medidas necesarias para mellorar a produtividade, a nosa economía e, por consecuencia, o benestar, o emprego e a cohesión da nosa sociedade.
Así, ademais de incrementar a capacidade do mercado de xerar empregos, é obxectivo primordial conseguir que este emprego sexa de maior estabilidade e calidade. Resulta evidente que unha maior estabilidade no emprego activa ademais a produtividade nas empresas, co que a calidade dos postos de traballo ofertados é un presuposto fundamental para o desenvolvemento de Galicia.
Así, e á vista dos datos de temporalidade, a Consellería de Traballo pretende que sexa mediante o diálogo social como se establezan as medidas para solucionar esta situación por medio dun acordo tripartito (administración, organizacións empresariais e sindicatos).
Mentres se definen estes instrumentos, a consellería establece unha política de fomento do emprego e incremento da estabilidade, establecendo incentivos á contratación, basicamente indefinida, dos que se poden beneficiar as empresas cunha taxa de estabilidade por riba da media de Galicia (70%) que ten por destinatarios os diferentes colectivos con máis grandes problemas de inserción.
Ademais, a consellería, a través desta orde, pon en marcha unha política de fomento da contratación indefinida a través de plans sectoriais de estabilidade nos que se partirá dunha análise do nivel de estabilidade das persoas traballadoras asalaria
das de cada sector da actividade económica. A taxa de estabilidade laboral do sector será o punto de referencia que hai que ter en conta. Para determinados sectores, a taxa de partida así como a súa evolución, determinarase mediante un acordo sectorial consensuado e pactado no ámbito territorial de Galicia entre a Confederación de Empresarios de Galicia, en diante CEG, e as organizacións sindicais máis representativas (UGT-Galicia, SN de CC.OO. de Galicia e CIG). Así mesmo, estableceranse procedementos para analizaren as contratacións que se subscriban no sector e o seu nivel de estabilidade.
Neste marco de actuación, as bases reguladoras e a convocatoria deste programa, axústanse ao disposto no artigo 78 do texto refundido da Lei de réxime financeiro e orzamentario de Galicia aprobado polo Decreto lexislativo 1/1999, do 7 de outubro, na súa redacción dada pola Lei 14/2004, do 29 de decembro, de medidas tributarias e de réxime administrativo, na Lei de orzamentos xerais da Comunidade Autónoma de Galicia, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia e, no que resulte de aplicación, a Lei 38/2003, do 17 de novembro, xeral de subvencións.
As axudas recollidas nesta orde financiaranse con cargo aos créditos das aplicacións orzamentarias que, para o exercicio 2006, se recollen na disposición adicional oitava da orde.
Por todo o exposto, e no desenvolvemento da planificación presentada ante o Comité Autonómico de Emprego, na súa reunión do día 18 de xaneiro de 2006, consultado o Consello Galego de Relacións Laborais, e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Capítulo I
Acordo sobre a taxa sectorial de estabilidade
Artigo 1º.-Definición.
Para os efectos desta orde, entenderase como acordo sobre a taxa sectorial de estabilidade o acordo acadado a nivel autonómico no seo do Consello Galego de Relacións Laborais entre a Confederación de Empresarios de Galicia, Unión Xeral de Traballadores de Galicia, Sindicato Nacional de Comisións Obreiras de Galicia e a Confederación Intersindical Galega, para determinar a taxa de estabilidade que deben acadar as empresas pertencentes aos diferentes sectores de actividade, para poder acceder aos incentivos establecidos na presente orde. Así mesmo, contemplaranse as medidas que se deben adoptar no sector para coñecer e impulsar a contratación indefinida nel.
Artigo 2º.-Requisitos e contido do acordo.
1. O acordo sobre a taxa sectorial de estabilidade (ATE) deberá establecer:
a) A taxa de estabilidade inicial do sector.
b) A taxa de estabilidade mínima que deberán acadar as empresas do sector coas contratacións que se realicen no período xullo 2005 a setembro 2006.
2. Cada acordo sobre a taxa sectorial de estabilidade establecerá unha subcomisión cara á análise da contratación temporal do propio sector no seo de cada Comité Provincial de Emprego e de seguimento da contratación laboral. Esta subcomisión solicitará toda aquela información que considere oportuna, co fin de analizar as causas da temporalidade no sector para o cal, se é o caso, se realizará unha mostraxe entre empresas do sector.
3. Os sectores produtivos que poderán ser obxecto de acordo sobre a taxa sectorial de estabilidade son os que figuran na disposición adicional sétima desta orde.
4. O acordo sobre a taxa sectorial de estabilidade deberá ser asinado pola persoa que formalmente teña a representación xeral ou sectorial das entidades anteriormente citadas.
5. Estes acordos sobre a taxa sectorial de estabilidade deberán estar asinados no prazo de 10 días contados desde a data de entrada en vigor desta orde.
6. O acordo sobre a taxa sectorial de estabilidade acadado publicarase no DOG co visto e prace do conselleiro de Traballo.
7. Nos quince días seguintes ao remate do prazo establecido no punto 5 deste artigo, publicarase resolución do director xeral de Promoción do Emprego na cal se establecerá tanto a taxa inicial do sector como a taxa de estabilidade mínima que hai que acadar respecto daqueles sectores nos que non houber acordo sobre a taxa sectorial de estabilidade.
Capítulo II
Ámbito e réxime de axudas
Artigo 3º.-Obxecto, finalidade e principios de xestión.
1. Coa finalidade de fomentar a creación e consolidación do emprego fixo e de calidade a través dun programa específico de estímulo e apoio ao cambio estrutural cara a un maior nivel de estabilidade dos cadros de persoal das empresas instaladas en Galicia, esta orde ten por obxecto establecer as bases reguladoras e a convocatoria para o ano 2006 dos incentivos á contratación indefinida inicial ou por transformación de contratos temporais en indefinidos, xa sexan a tempo completo ou a tempo parcial, incluídos os traballos fixos-descontinuos, que se rea
licen como consecuencia de plans empresariais de estabilidade laboral, segundo a definición establecida no artigo 7º desta orde.
2. Para os efectos das axudas recollidas nesta orde, terán a consideración de persoas desempregadas aquelas que no momento da súa contratación estean inscritas como demandantes de emprego no Servizo Público de Emprego e, pola súa vez, carezan de ocupación segundo o informe de vida laboral da Tesouraría Xeral da Seguridade Social.
3. As solicitudes, tramitación e concesión destas axudas e subvencións axustaranse ao disposto no texto refundido da Lei de réxime financeiro e orzamentario de Galicia, na Lei de orzamentos xerais da Comunidade Autónoma de Galicia, no Decreto 287/2000, do 21 de novembro, e nesta orde.
4. A xestión deste programa realizarase de acordo cos seguintes principios:
a) Publicidade, concorrencia, obxectividade, transparencia, igualdade e non-discriminación.
b) Eficacia no cumprimento dos obxectivos fixados.
c) Eficiencia na asignación e na utilización dos recursos públicos.
Artigo 4º.-Beneficiarios.
1. Poderán ser beneficiarios dos incentivos previstos neste programa as empresas, calquera que sexa a forma xurídica que adopten, incluídos autónomos, as sociedades civís e as comunidades de bens, aínda que carezan de personalidade xurídica, que contraten traballadoras ou traballadores por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde e non incorran nas circunstancias previstas no artigo 13.2º da Lei 38/2003, do 17 de novembro, xeral de subvencións.
No caso de sociedades civís e comunidades de bens deberán nomear unha persoa representante ou apoderada única da agrupación, con poderes bastantes para cumprir as obrigas que como beneficiaria lle corresponden á agrupación.
2. Non poderán ser beneficiarios destas axudas as administracións públicas, as sociedades públicas, nin as entidades vinculadas ou dependentes de calquera delas, agás que a relación deveña de actuacións horizontais de apoio financeiro á promoción económica e fomento empresarial.
Artigo 5º.-Ámbito de aplicación.
1. Os plans empresariais de estabilidade, para que poidan acollerse a este programa, deberán axustarse ao seguinte:
a) As empresas pertencentes aos sectores relacionados na disposición adicional sétima desta orde deberán cumprir o establecido no acordo sobre a taxa sectorial de estabilidade do sector ao que pertenza a empresa solicitante dos incentivos, de acordo co establecido no capítulo I da orde ou na resolución
do director xeral de Promoción do Emprego, se non houber acordo.
b) As empresas pertencentes a sectores de actividade non incluídos na disposición adicional sétima desta orde deberán reunir os requisitos establecidos no seu artigo 7.2º.
2. En ambos os dous casos os plans deberán estar elaborados antes do 30 de xuño de 2006, sendo subvencionables ao abeiro desta orde as contratacións realizadas entre o 1 de xullo de 2005 e o 30 de setembro de 2006, e sempre que se trate de:
* Contratacións indefinidas iniciais realizadas con persoas traballadoras desempregadas que estean inscritas como demandantes de emprego no Servizo Público de Emprego no momento da contratación e que, pola súa vez, carezan de ocupación segundo o informe de vida laboral da Tesouraría Xeral da Seguridade Social.
* Conversións en indefinidos de contratos temporais ou de duración determinada celebrados con anterioridade á entrada en vigor desta orde, calquera que sexa a modalidade contractual obxecto de transformación. A limitación temporal anterior non será de aplicación nos seguintes supostos:
-Cando se trate da transformación en indefinidos de contratos formativos, de revezamento, ou de substitución por anticipación da idade de xubilación.
-Cando se trate de contratos de interinidade. En todo caso, a súa transformación en indefinidos só será subvencionable cando se manteña o posto da persoa traballadora substituída, o que terá que acreditarse.
No caso de transformación de contratos temporais a tempo completo, a xornada do novo contrato indefinido será tamén a tempo completo, agás as transformacións de contratos temporais en indefinidos na súa modalidade de fixo-descontinuo.
Nos supostos de transformación de contratos temporais a tempo parcial, a xornada do novo contrato indefinido deberá ser, como mínimo, igual á do contrato que se transforma.
Para os efectos desta orde, entenderase que se produce a transformación en todos aqueles casos nos que ambas as dúas modalidades contractuais se sucedan sen ruptura da relación laboral coa empresa, incluídos aqueles supostos en que o inicio da relación laboral indefinida ten lugar o día seguinte ao remate da vixencia do contrato temporal, incorporándose á empresa con carácter estable sen ruptura de continuidade na relación laboral.
A conversión en contratos indefinidos dos contratos temporais ou de duración determinada non será subvencionable cando teña a súa orixe no cumprimento de obrigas legais.
3. As ditas contratacións iniciais e transformacións de contratos temporais en indefinidos, para que poidan ser obxecto de subvención, deberán formalizarse
por escrito e comunicarse á oficina pública de emprego na forma regulamentariamente establecida.
Artigo 6º.-Exclusións.
Exclúense dos beneficios do programa establecido nesta orde:
a) As relacións laborais de carácter especial previstas no artigo 2.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, ou noutras disposicións legais, así como as contratacións de traballadoras ou traballadores para prestar servizos noutras empresas mediante contratos de posta á disposición.
b) Os contratos realizados co/a cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, da empresaria ou empresario ou de quen desempeñe cargos de dirección ou sexan membros dos órganos de administración das empresas que revistan a forma xurídica de sociedade, así como as que se produzan con estas últimas persoas.
c) Contratacións realizadas con traballadores ou traballadoras que, nos 24 meses anteriores á data da contratación, prestasen servizos na mesma empresa ou grupo de empresas mediante un contrato por tempo indefinido.
O disposto no parágrafo precedente será tamén de aplicación no suposto de vinculación laboral anterior da traballadora ou do traballador con empresas ás que o solicitante dos beneficios sucedese en virtude do establecido no artigo 44 do Real decreto lexislativo 1/1995, do 24 de marzo.
d) Traballadoras e traballadores que finalizasen unha relación laboral de carácter indefinido nun prazo de tres meses previos á formalización do contrato polo que se solicita a subvención, agás que a dita relación laboral finalizase por causa dun despedimento declarado improcedente ou se extinga por algunha das causas sinaladas no artigo 51 e 52 c) do Estatuto dos traballadores.
Capítulo III
Definición, requisitos e contido dos plans
empresariais de estabilidade laboral
Artigo 7º.-Definición.
Para os efectos desta orde, terán a consideración de plans empresariais de estabilidade laboral:
1. Plans empresariais de estabilidade vinculados a acordos sobre a taxa sectorial de estabilidade. Son aqueles que tendo a súa orixe nun acordo sobre a taxa sectorial de estabilidade, segundo o establecido no capítulo I desta orde, se elaboren a nivel de empresa e prevexan a realización dun número de contratacións indefinidas iniciais ou por transformación de contratos temporais en indefinidos acadando, cando menos, as taxas de estabilidade previstas no acordo sobre a taxa sectorial de estabilidade de aplicación.
Serán subvencionables ao abeiro destes plans de estabilidade as contratacións realizadas no período comprendido entre o 1 de xullo de 2005 e o 30 de setembro de 2006 coas que, no seu conxunto, se acaden, como mínimo os seguintes resultados:
a) Acadar a taxa de estabilidade mínima establecida para o período xullo 2005 a setembro 2006 no acordo sobre a taxa sectorial de estabilidade.
b) Un incremento de emprego fixo, de modo que superen a media aritmética do cadro de persoal fixo da empresa en Galicia no período comprendido entre o 1 de xullo de 2004 e o 30 de xuño de 2005, ambos os dous inclusive.
Para os efectos do establecido no parágrafo anterior, no cómputo do cadro de persoal fixo, non se terán en conta as baixas que se producisen por propia vontade da persoa traballadora, ou por morte, xubilación, incapacidade permanente, total, absoluta ou grande invalidez legalmente recoñecidas.
c) As contratacións indefinidas iniciais deberán supoñer incremento neto do emprego total respecto da media acadada no período de xullo 2004 a xuño 2005, de modo que superen a media aritmética da totalidade do cadro de persoal da empresa en Galicia no período de referencia.
d) En ningún caso as contratacións indefinidas realizadas poderán implicar unha diminución da totalidade das persoas traballadoras, no conxunto dos centros de traballo da empresa en Galicia na media do período xullo 2004 a xuño 2005.
2. Plans empresariais de estabilidade de empresas pertencentes a sectores non incluídos na disposición adicional sétima desta orde. Son aqueles que elaboren as empresas pertencentes a sectores de actividade que non figuren na relación da disposición adicional sétima desta orde e acaden os seguintes resultados:
a) Un incremento, como mínimo, de 5 puntos da taxa de estabilidade do cadro de persoal da empresa en Galicia respecto da media acadada no período comprendido entre os meses de xullo de 2004 a xuño de 2005, ambos os dous inclusive.
Porén, cando a empresa teña no período de referencia unha taxa de estabilidade igual ou superior ao 80%, non será exixible o cumprimento do establecido no parágrafo anterior.
b) Incremento do emprego fixo, de modo que superen a media aritmética do cadro de persoal fixo da empresa en Galicia no período de xullo 2004 a xuño 2005.
Para os efectos do establecido no parágrafo anterior, no cómputo do cadro de persoal fixo, non se terán en conta as baixas que se producisen por propia vontade da persoa traballadora, ou por morte, xubilación, incapacidade permanente total, absoluta ou grande invalidez legalmente recoñecidas.
c) As contratacións indefinidas iniciais deberán supoñer incremento neto do emprego total respecto da media do período de xullo 2004 a xuño 2005, de modo que superen a media aritmética da totalidade do cadro de persoal da empresa en Galicia no período de referencia.
d) En ningún caso as contratacións indefinidas realizadas poderán implicar unha diminución da totalidade das persoas traballadoras no conxunto dos centros de traballo da empresa en Galicia na media do período de xullo 2004 a xuño 2005.
e) A taxa de estabilidade do cadro de persoal da empresa que se acade como consecuencia das contratacións, deberá ser igual ou superior ao 70%.
3. Para os efectos do establecido nos puntos anteriores entenderase por taxa de estabilidade a porcentaxe de persoas traballadoras fixas sobre o total do cadro de persoal no conxunto dos centros de traballo da empresa en Galicia.
Para o seu cálculo, en cómputo anual, terase en conta a media aritmética do cadro de persoal fixo e temporal nos períodos de referencia establecidos nos puntos anteriores.
4. Os plans empresariais de estabilidade laboral, para os efectos previstos nesta orde, deberán facer referencia expresa, entre outros, aos seguintes extremos:
a) Calendario de execución do plan empresarial con especificación das contratacións que se realizarán no período de execución do plan comprendido entre xullo de 2005 e setembro de 2006, e que poderán ser obxecto de subvención ao abeiro desta orde.
b) Identificación dos centros de traballo que a empresa posúa en Galicia, con indicación do número de persoas traballadoras fixas e temporais empregadas no período comprendido entre o 1 de xullo de 2004 e o 30 de xuño de 2005.
c) Indicación da media aritmética da totalidade do cadro de persoal da empresa no conxunto dos centros de traballo en Galicia no dito período, así como a referida ao cadro de persoal fixo e temporal no mesmo período de referencia.
d) Taxa de estabilidade do cadro de persoal da empresa en Galicia acadada na media do período comprendido entre o 1 de xullo de 2004 e o 30 de xuño de 2005.
e) Estrutura prevista do cadro de persoal da empresa en Galicia no último mes de execución do plan, con indicación do número de persoas traballadoras fixas e temporais e con expresión da taxa de estabilidade acadada e do incremento que represente respecto da taxa inicial.
5. Estes plans deberán constar por escrito no modelo normalizado que figura como anexo desta orde, asinado polo representante da empresa.
Artigo 8º.-Incentivos.
1. Os incentivos ás contratacións indefinidas, iniciais ou por transformación de contratos temporais ou de duración determinada, a tempo completo ou a tempo parcial, incluídos os fixos descontinuos, determinaranse en atención á taxa de estabilidade que a empresa acade como consecuencia das contratacións realizadas no período de referencia e segundo se trate de contratación inicial ou de conversión de contratos temporais en indefinidos.
2. Plans empresariais de estabilidade vinculados a acordos sobre a taxa sectorial de estabilidade. Subvencionaranse de acordo coa seguinte escala:
a) Contratacións indefinidas realizadas para acadar a taxa de estabilidade mínima que estableza o acordo sobre a taxa sectorial de estabilidade e ata a dita taxa incrementada nun 50% da diferenza entre a taxa de estabilidade mínima e a taxa de estabilidade inicial:
a.1.) As contratacións indefinidas iniciais de persoas desempregadas que reúnan os requisitos establecidos no artigo 5º desta orde incentivaranse cunha axuda de ata 2.500 euros, incrementándose ata 3.000 euros cando as contratacións se realicen con mulleres.
a.2.) As transformacións de contratos temporais en indefinidos que reúnan os requisitos establecidos no artigo 5º desta orde incentivaranse cunha axuda de ata 2.000 euros, incrementándose ata 2.500 euros cando as contratacións se realicen con mulleres.
b) Contratacións indefinidas coas que se acade una taxa de estabilidade superior á taxa de estabilidade mínima incrementada nun 50% da diferenza entre a taxa de estabilidade mínima e a taxa de estabilidade inicial.
b.1.) As contratacións indefinidas iniciais de persoas desempregadas que reúnan os requisitos establecidos no artigo 5º desta orde incentivaranse cunha axuda de ata 3.500 euros, incrementándose ata 4.200 euros cando as contratacións se realicen con mulleres.
b.2.) As transformacións de contratos temporais en indefinidos que reúnan os requisitos establecidos no artigo 5º desta orde incentivaranse cunha axuda de ata 3.000 euros, incrementándose ata 3.500 euros cando as contratacións se realicen con mulleres.
3. Plans empresariais de estabilidade non vinculados a acordos sobre a taxa sectorial de estabilidade:
3.1.) As contratacións indefinidas iniciais que acaden a taxa mínima prevista no artigo 7 incentivaranse cunha axuda de ata 3.500 euros, incrementándose ata 4.200 euros cando as contratacións se realicen con mulleres.
3.2.) As transformacións de contratos temporais en indefinidos coas que se acade a taxa mínima prevista no artigo 7 incentivaranse cunha axuda de ata 3.000 euros, incrementándose ata 3.500 euros cando as contratacións se realicen con mulleres.
Cando se trate de contratacións a tempo parcial a contía da subvención será proporcional ao tempo efectivo de traballo en función da xornada a tempo completo establecida no convenio colectivo de aplicación ou, no seu defecto, da xornada ordinaria máxima legal.
Capítulo IV
Competencia e procedemento
Artigo 9º.-Competencia.
A competencia para coñecer e resolver as solicitudes de axudas e subvencións presentadas ao abeiro desta orde, por delegación do conselleiro de Traballo, corresponderalles:
1. Ás delegadas e delegados provinciais da Consellería de Traballo cando todas as contratacións con orixe no plan empresarial de estabilidade laboral se realicen para prestar servizos en centros de traballo radicados na respectiva provincia, agás nos supostos previstos no punto seguinte.
2. Ao director xeral de Promoción do Emprego, nos seguintes supostos:
a) Cando as contratacións derivadas do dito plan se realicen para prestar servizos en centros de traballo radicados en varias provincias da Comunidade Autónoma de Galicia.
b) Cando os ditos plans prevexan a contratación indefinida de 15 ou máis traballadoras e traballadores no ámbito territorial de Galicia.
Artigo 10º.-Solicitudes e prazo.
1. As solicitudes de axudas e subvencións dirixiranse ao órgano competente para resolver, e presentaranse nos rexistros das respectivas delegacións provinciais ou, se é o caso, na Dirección Xeral de Promoción do Emprego da Consellería de Traballo, ou por calquera das formas previstas no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
2. A presentación da solicitude de concesión da axuda ou subvención polo interesado comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia, segundo o establecido no artigo 43 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006 (DOG nº 250, do 30 de decembro de 2005).
3. As solicitudes e os anexos desta orde están dispoñibles na páxina web da Consellería de Traballo: www.xunta.es/emprego.
4. O prazo para a presentación das solicitudes de axudas finalizará o 30 de xuño de 2006, debendo estar todas as contratacións iniciais e transformacións de contratos temporais en indefinidos realizadas o 30 de setembro de 2006.
5. O prazo para a presentación dos xustificantes para o pagamento rematará o 30 de outubro de 2006.
6. Para a presentación das solicitudes de axudas, os beneficiarios poderán contar coa información e asesoramento do persoal técnico das Oficinas de Emprego ou do persoal técnico de emprego da rede coordinada pola Consellería de Traballo (www.tecnicosempregogalicia.xunta.es).
Artigo 11º.-Documentación.
As solicitudes deberán presentarse nos modelos normalizados que figuran como anexos numéricos desta orde, xunto coa seguinte documentación, orixinal ou copia compulsada:
1. Se o solicitante é persoa física, DNI e acreditación do NIF, e se é persoa xurídica, DNI e poder suficiente da persoa representante para actuar en nome da entidade e CIF da empresa.
2. As previsións de contratacións iniciais e transformacións de contratos temporais en indefinidos coas que, no seu conxunto, se acaden os requisitos previstos no artigo 7º desta orde, no modelo normalizado (anexo III).
3. Declaración do cadro de persoal de todos os centros de traballo da empresa en Galicia no período de referencia, no modelo normalizado (anexo IV ou anexo V).
Se é o caso, documentos acreditativos das baixas previstas no artigo 7º desta orde.
4. Relación nominal das persoas traballadoras contratadas polas que se solicita subvención ata, cando menos, o 30 de xuño de 2006 (anexo VI), e a seguinte documentación:
a) DNI das persoas traballadoras contratadas.
b) No caso de contratacións iniciais, documentos acreditativos dos períodos de inscrición como demandantes de emprego na oficina pública de emprego, así como do tempo de permanencia como desempregada ou desempregado segundo os datos do informe de vida laboral na Tesouraría Xeral da Seguridade Social, copias dos contratos de traballo e altas na Seguridade Social.
c) No caso de transformacións, o contrato temporal do que trae causa e as súas posibles prórrogas, así como a comunicación da conversión do contrato temporal en indefinido á oficina pública de emprego e a comunicación de variación de datos á Seguridade Social.
5. Declaración comprensiva do conxunto de todas as solicitudes efectuadas, ou concedidas, para o mesmo proxecto, perante as administracións públicas competentes ou outros entes públicos ou, de ser o caso, unha declaración de que non solicitou nin percibiu outras axudas ou subvencións (anexo VII).
6. Declaración da estrutura da empresa e do emprego (anexo VIII).
7. Ficha de transferencia bancaria e certificación da entidade financeira acreditativa de que o solicitante é titular da conta (anexo IX).
Artigo 12º.-Emenda da solicitude.
Se a solicitude non estivese debidamente cuberta ou non se achegase a documentación exixida, as unidades administrativas encargadas da tramitación do expediente de conformidade co disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, requirirán do interesado para que, nun prazo de 10 días, emende a falta ou presente os documentos preceptivos, coa advertencia de que, se así non o fixese, se considerará desistido da súa petición, logo de resolución, que deberá ser ditada nos termos previstos no artigo 42 da antedita lei.
Artigo 13º.-Resolución e recursos.
1. Logo da fiscalización polas correspondentes intervencións, as resolucións serán ditadas polo órgano correspondente e deberán serlles notificadas aos interesados. As resolucións, de concesión ou denegatorias, deberán ser sempre motivadas.
2. O prazo para resolver e notificar será de seis meses, que se computarán desde a data de entrada da solicitude no rexistro do órgano competente para a súa tramitación. Transcorrido o devandito prazo sen que se ditase resolución expresa, entenderase desestimada a solicitude, de acordo co establecido nos artigos 1 e 2 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común.
3. As resolucións que se diten neste procedemento esgotan a vía administrativa, e contra elas cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa e na Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 14º.-Xustificación do pagamento.
1. De non achegarse con anterioridade, o pagamento das axudas ou subvencións quedará condi
cionado á presentación, no prazo, nos termos e na forma que se estableza na resolución de concesión, da documentación que se exixa de forma expresa nela, orixinal ou copia compulsada, entre a que deberá figurar a seguinte:
a) Relación nominal da totalidade das persoas traballadoras contratadas como consecuencia da execución do plan de estabilidade, e agás que se presentase xunto coa solicitude, a seguinte documentación referente a cada un delas:
* DNI das persoas traballadoras contratadas.
* No caso de contratacións iniciais, documentos acreditativos dos períodos de inscrición como demandantes de emprego na oficina pública de emprego, así como do tempo de permanencia no paro segundo os datos do informe da vida laboral na Tesouraría Xeral da Seguridade Social, copias dos contratos de traballo e altas na Seguridade Social.
* No caso de transformacións, o contrato temporal do que trae causa e as súas posibles prórrogas, así como a comunicación da conversión do contrato temporal en indefinido á oficina pública de emprego e a comunicación de variación de datos á Seguridade Social.
b) Documentos TC2 correspondentes ás mensualidades que se indiquen na resolución de concesión, agás que xunto coa solicitude se achegasen todos os boletíns correspondentes ao período do cómputo para o cálculo do incremento do cadro de persoal ou, se é o caso, certificación da Tesouraría Xeral da Seguridade Social en que conste o número de persoas traballadoras con contrato indefinido, o das persoas traballadoras con contrato de interinidade e das demais persoas traballadoras con contratos temporais en cada unha das ditas mensualidades no conxunto dos centros de traballo da empresa en Galicia.
c) Cando se trate de empresas de nova creación, alta no imposto de actividades económicas ou alta no censo de obrigados tributarios do Ministerio de Economía e Facenda.
d) Declaración da estrutura do cadro de persoal da empresa en Galicia no último mes de execución do plan, con indicación do número de traballadores fixos e temporais no conxunto dos centros de traballo da empresa en Galicia, con expresión da taxa de estabilidade acadada e o incremento que representa respecto do período de referencia.
e) Declaración complementaria da establecida no artigo 11º desta orde, do conxunto das axudas solicitadas, tanto as aprobadas ou concedidas coma as pendentes de resolución para o mesmo proxecto das distintas administracións públicas ou outros entes públicos, ou, de ser o caso, que non solicitou nin percibiu outras axudas e subvencións (anexo VII).
2. Malia o sinalado no punto anterior, a documentación exixida na fase de pagamento poderase
presentar xunto coa solicitude a opción do interesado. Neste suposto, poderán tramitarse conxuntamente a concesión e o pagamento da axuda.
3. Non poderá realizarse en ningún caso o pagamento da subvención mentres o beneficiario non figure ao día do cumprimento das súas obrigas tributarias -estatais e autonómicas- e da Seguridade Social, sexa debedor en virtude de resolución declarativa de procedencia de reintegro ou teña algunha débeda pendente, por calquera concepto, coa Administración da comunidade autónoma.
Capítulo V
Incompatibilidades e obrigas
Artigo 15º.-Incompatibilidades e concorrencia.
1. As empresas que soliciten incentivos á contratación indefinida con orixe en plans empresariais de estabilidade laboral, durante o período de execución deste, non poderán solicitar outras axudas ou subvencións á contratación indefinida polas mesmas persoas traballadoras convocada pola Consellería de Traballo.
Porén, no caso de contratacións indefinidas realizadas con persoas con discapacidade poderán acollerse ás bonificacións previstas no programa de axudas á contratación indefinida do dito colectivo.
2. As subvencións previstas nesta orde para as contratacións con orixe en plans empresariais de estabilidade laboral serán incompatibles con outras que, polos mesmos conceptos, poidan outorgar as administracións públicas como medida de fomento de emprego. As ditas axudas son compatibles, se é o caso, con incentivos en forma de bonificacións á Seguridade Social.
3. Os beneficios establecidos á contratación indefinida nesta orde non poderán, en concorrencia con outras axudas públicas para a mesma finalidade, superar o 60% do custo salarial anual correspondente ao contrato que se subvenciona.
4. Os incentivos establecidos nesta orde serán compatibles con calquera outra axuda para distinta finalidade da Unión Europea, doutras administracións públicas ou entes públicos ou privados, sen que, en ningún caso, illadamente ou en concorrencia con outras poidan superar os límites establecidos pola Unión Europea e os que establece o artigo 78.9º do texto refundido da Lei de réxime financeiro e orzamentario de Galicia, na súa redacción dada pola Lei 14/2004, do 29 de decembro, de medidas tributarias e de réxime administrativo.
Artigo 16º.-Obrigas dos beneficiarios.
Son obrigas das empresas beneficiarias:
1. Estar ao día das súas obrigas tributarias estatais e autonómicas e da Seguridade Social, así como non ter pendente de pagamento ningunha outra débeda por ningún concepto, coa Administración pública
da Comunidade Autónoma, con anterioridade a ditarse a proposta de resolución de concesión e realizar a proposta de pagamento da subvención.
2. Comunicarlle ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidos polos beneficiarios e, de ser o caso, a obtención concorrente de subvencións, axudas, ingresos ou recursos que financian a actividade subvencionada. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos.
3. O sometemento ás actuacións de control, comprobación e inspección que efectuará a Consellería de Traballo, ás de control financeiro que correspondan, se é o caso, á Intervención Xeral da Comunidade Autónoma, ás previstas na lexislación do Tribunal de Contas e o Consello de Contas, ou a outros órganos da Administración do Estado ou da Unión Europea, e achegar canta información lle sexa requirida no exercicio das actuacións anteriores.
4. Manter no seu cadro de persoal fixo as persoas traballadoras contratadas ao abeiro deste programa durante un período mínimo de tres anos.
No suposto de extinción da relación laboral da traballadora ou do traballador polo que se concedese a subvención, a cobertura do posto por unha nova persoa traballadora, que deberá reunir os requisitos da persoa traballadora substituída, terá que realizarse dentro do mes seguinte ao da baixa, feito que deberá ser comunicado pola empresa beneficiaria ao órgano competente que concedese a axuda, dentro dos 20 días seguintes á substitución. Esta nova contratación en ningún caso dará lugar a unha nova axuda de fomento da contratación indefinida.
Esta obriga manterase durante tres anos desde a data de realización do contrato indefinido obxecto de subvención.
E, cando se trate de empregos ligados a un investimento, deberán manter os postos de traballo durante un período mínimo de cinco anos.
5. Manter o número de persoas traballadoras fixas do seu cadro de persoal, en cómputo anual, durante polo menos tres anos, que se contarán desde o último mes en que se realicen contratacións. E, cando se trate de empregos ligados a un investimento, deberán manter os postos de traballo durante un período mínimo de cinco anos.
6. Manter a composición da estrutura do cadro de persoal da empresa, no seu cómputo anual, nunha taxa de estabilidade mínima do 70% durante un período de tres anos desde o último mes no que se realicen as contratacións.
No suposto de plans empresariais de estabilidade vinculados a acordos sectoriais a dita obriga de mantemento referirase á taxa de estabilidade mínima prevista no acordo sobre a taxa sectorial de esta
bilidade de aplicación, ou na resolución do director xeral de Promoción do Emprego, se non houber acordo.
7. Co fin de garantir o cumprimento do anterior, as empresas beneficiarias deberán presentar nos tres meses seguintes e durante os tres anos posteriores ao de realización das contratacións, unha declaración da media de persoal traballador fixo e temporal no conxunto dos centros de traballo en Galicia nun período de 12 meses contados desde o último mes de realización das contratacións, así como o TC2 correspondente ao último mes en que se efectuaron as ditas contratacións.
Artigo 17º.-Modificación da resolución de concesión.
Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución de concesión e eventualmente á súa revogación.
Artigo 18º.-Revogación.
Procederá a revogación das subvencións e axudas, así como o reintegro total ou parcial das cantidades percibidas e a exixencia do xuro de demora, nos casos e nos termos previstos no artigo 78 do texto refundido da Lei de réxime financeiro e orzamentario de Galicia.
A obriga de reintegro establecida no parágrafo anterior, enténdese sen prexuízo do establecido no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social.
Artigo 19º.-Seguimento e control.
As delegacións provinciais e a Dirección Xeral de Promoción do Emprego poderán comprobar, en todo momento, a aplicación das subvencións concedidas para os fins programados. Para estes efectos os beneficiarios deberán cumprir as obrigas de comprobación que se establezan nesta orde e na resolución de concesión.
Artigo 20º.-Réxime das axudas.
As axudas consideradas nesta orde están amparadas na súa adecuación ao dereito comunitario pola autorización da Comisión Europea C (2001) 3750 fin de 28-11-2001. E, cando se trate de empregos ligados a un investimento, polo seu sometemento ao Regulamento (CE) nº 70/2001, da Comisión, do 12 de xaneiro de 2001, relativo á aplicación dos artigos 87 e 88 do Tratado CE ás axudas estatais ás pequenas e medianas empresas (DOCE L10, 13-1-2001).
Disposicións adicionais
Primeira.-Sen prexuízo das facultades que teñan atribuídas outros órganos da Administración do Esta
do ou da comunidade autónoma, a Consellería de Traballo levará a cabo funcións de control, así como de avaliación e seguimento dos programas.
Para realizar as ditas funcións poderanse utilizar cantos medios estean ao dispor da Consellería de Traballo para comprobar o cumprimento dos requisitos exixidos nesta orde e demais normas vixentes que resulten de aplicación.
Segunda.-A Consellería de Traballo poderá requirir en todo momento a documentación orixinal que se considere necesaria para acreditar mellor o exacto cumprimento das condicións exixidas nesta orde, agás aquela que de acordo co artigo 35 f) da Lei 30/1992, do 26 de novembro, de réxime xurídico das administracións públicas e do procedemento administrativo común xa se atope en poder da administración actuante.
Terceira.-Apróbase a delegación de atribucións do conselleiro de Traballo nas delegadas e delegados provinciais, no ámbito das súas respectivas provincias, e no director xeral de Promoción do Emprego, para resolver a concesión ou denegación das axudas e subvencións previstas nesta orde, así como para autorizar, dispoñer, recoñecer a obriga e propoñer os correspondentes pagamentos.
Cuarta.-A concesión das axudas e subvencións previstas nesta orde estará suxeita á existencia de crédito orzamentario.
Quinta.-Cando se trate de empresas que se acolleron aos incentivos convocados no ano 2005 (Orde do 14 de marzo de 2005 pola que se establecen as bases reguladoras e os programas para o fomento da estabilidade no emprego cofinanciado polo Fondo Social Europeo e se procede á súa convocatoria para o ano 2005), para determinar o incremento da taxa de estabilidade e do emprego a que se refire o artigo 7º e demais artigos concordantes desta orde, non se terán en conta as medias do período comprendido entre os meses de xullo de 2004 e xuño de 2005, senón que a referencia para determinar os incrementos exixidos serán os resultados acadados coa execución do plan no dito ano.
Sexta.-No caso das empresas que presentaran o seu último plan de incremento da estabilidade laboral no ano 2001, no ano 2002, no ano 2003 ou no ano 2004 ao abeiro das súas respectivas ordes de convocatoria do 27 de abril de 2001, 5 de xullo de 2002, 30 de xullo de 2003, e 11 de marzo de 2004, para determinar o incremento da taxa de estabilidade e do emprego, as medias serán as do período comprendido entre os meses de xullo de 2004 e xuño de 2005. Non obstante, as ditas medias non poderán ser inferiores aos resultados acadados coa execución do plan do ano 2001, 2002, 2003 ou 2004.
Sétima.-Sectores produtivos que poderán ser obxecto de acordo sectorial.
C.N.A.E.
Actividade
01 02
Agricultura, gandaría, caza e silvicultura
17 18
Industria téxtil e da confección
45
Construción
52
Comercio polo miúdo, agás o comercio de vehículos de motor, motocicletas e ciclomotores; reparación
55
Hostalaría
Oitava.-No exercicio 2006, as axudas recollidas nesta orde, entre outras, financiaranse con cargo aos créditos que figuran nas aplicacións orzamentarias 16.02.241A.470.2, código de proxecto 2002 14 439, cun crédito de 4.142.692 euros; 16.02.241A.470.3, código de proxecto 2002 14 823, cun crédito de 6.300.000 euros; 16.02.241A.470.4, código de proxecto 2005 00 361, cun crédito de 10.000.000 de euros; 16.02.241A.470.4, código de proxecto 2005 00 362, cun crédito de 5.000.000 de euros; 16.02.241A.470.5, código de proxecto 2006 00 376, cun crédito de 2.500.000 euros; 16.02.241A.480.5, código de proxecto 2004 00 337, cun crédito de 1.200.000 euros; 16.02.241B.470.0, código de proxecto 2002 14 105, cun crédito de 963.160 euros; 16.02.241B.470.0, código de proxecto 2002 14 106, cun crédito de 5.675.211 euros; 16.02.241B.470.1, código de proxecto 2002 14 443, cun crédito de 10.010.288 euros; 16.02.241B.470.1, código de proxecto 2002 14 444, cun crédito de 3.660.823 euros; 16.02.241B.470.2,
código de proxecto 2004 00 340, cun crédito de 1.066.065 euros. As ditas aplicacións están recollidas na Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006 e constitúen o importe global para o financiamento desta orde, da orde pola que se establecen as bases reguladoras dos programas de incentivos á contratación por conta allea como medida para favorecer a inserción das mozas e mozos menores de 30 anos, cofinanciados polo Fondo Social Europeo, e se procede á súa convocatoria para o ano 2006; da orde pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2006; da orde pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILE) ou como iniciativas de emprego rural (IER), cofinanciadas polo Fondo Social Europeo, e se procede á súa
convocatoria para o ano 2006; da orde pola que se establecen as bases reguladoras do programa de fomento do emprego en cooperativas e sociedades laborais e se procede á súa convocatoria para o ano 2006; da orde pola que se establecen as bases reguladoras do procedemento do aboamento de cotas á Seguridade Social a traballadores e traballadoras que percibisen a prestación por desemprego na súa modalidade de pagamento único, e se procede á súa convocatoria para o ano 2006; da orde pola que se establecen as bases reguladoras dos programas para a promoción da integración laboral das persoas con discapacidade, cofinanciados polo Fondo Social Europeo, e se procede á súa convocatoria para
o ano 2006; da orde pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2006; da orde pola que se establecen as bases reguladoras dos programas para o fomento do emprego de colectivos con especiais dificultades de inserción no mercado de traballo e incrementar a estabilidade no emprego, cofinanciados polo Fondo Social Europeo, e se procede á súa convocatoria para o ano 2006; da orde pola que se establecen as bases reguladoras do programa de incentivos á contratación por conta allea de persoas desempregadas pertencentes a colectivos en risco de exclusión social, cofinanciado polo Fondo Social Europeo, e se procede á súa convocatoria para o ano 2006; da orde pola que se establecen as bases reguladoras e se convoca para o ano 2006 os incentivos á contratación dirixidos a favorecer a conciliación da
vida laboral e familiar e das demais ordes que establezan as bases das medidas de fomento do emprego, incentivos á contratación por conta allea e actuacións de apoio a persoas emprendedoras, autoemprego e economía social, incluídos nos programas orzamentarios 241A e 241B.
Así mesmo, os créditos poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
Disposición transitoria
Os expedientes de subvención que se atoparen en tramitación unha vez finalizado o exercicio económico 2005, resolveranse con cargo aos créditos orzamentarios destinados para o dito fin para o ano 2006, en función da normativa que lles era de aplicación no momento de presentación da solicitude, sempre que se cumpran os seguintes requisitos:
a) Que se acredite o motivo que impediu resolver en prazo.
b) Que o expediente non fose resolto de forma expresa e non fose impugnado o efecto do silencio.
c) Que o solicitante non manifeste expresamente a súa vontade de desistencia da solicitude presentada.
Disposicións derradeiras
Primeira.-Facúltase o director xeral de Promoción do Emprego para que dite, no ámbito das súas competencias, as resolucións e aclaracións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de abril de 2006.
Ricardo Jacinto Varela Sánchez
Conselleiro de Traballo